DWเบอร์13ฮอตอิงPSกำไร100%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — เคจีไอเผยถึงความสำเร็จ 13 DW เทรดพร้อมกัน 16 ส.ค. นักลงทุนนิยมดันมูลค่าซื้อขายรวม 122 ล้าน PS13CA แจกกำไรเท่าตัวแค่ 3 วัน
น.ส.นฤมล อาจอำนวยวิภาส ผู้ช่วยกรรมการผู้จัดการ บริษัทหลักทรัพย์ (บล.) เคจีไอ (ประเทศไทย) หรือ KGI หรือโบรกเกอร์เบอร์ 13 เปิดเผยถึงการนำใบสำคัญแสดงสิทธิอนุพันธ์ (DW) ทั้งหมด 13 ตัว เข้าซื้อขายในตลาดหลักทรัพย์พร้อมกัน เมื่อวันที่ 16 ส.ค.ที่ผ่านมาว่า ได้รับการตอบรับที่ดี โดยมีมูลค่าการซื้อขายรวมมากกว่า 122 ล้านบาท ในช่วง 3 วันทำการ (1619 ส.ค.)
ขณะเดียวกัน DW ยังให้ผลตอบแทนที่ดีแก่นักลงทุนด้วย โดยเฉพาะ PS13CA (ใบสำคัญแสดงสิทธิอนุพันธ์ในหุ้นของบริษัท พฤกษา เรียลเอสเตท) ออกโดย บล.เคจีไอรุ่น A ที่ให้ผลตอบแทนสูงถึง 103% เทียบกับราคาขายครั้งแรกที่ 1.21 บาท 
ตามด้วย IVL13CA (ใบสำคัญแสดงสิทธิอนุพันธ์ในหุ้นของบริษัท อินโดรามา เวนเจอร์ส) ออกโดย บล.เคจีไอรุ่น A ที่ให้ผลตอบแทนสูง 96% จากราคาเสนอขายครั้งแรก 1.46 บาท 
“IVL13CA ได้รับความสนใจมากที่สุด มีมูลค่าการซื้อขายถึง 53 ล้านบาท” น.ส.นฤมล กล่าว
ทั้งนี้ DW 13 ตัว ครอบคลุมหุ้นพื้นฐานดีสภาพคล่องสูง 11 ตัว ใน SET50 และตั้งเป้าว่าภายในสิ้นปี 2553 เคจีไอจะออก DW ให้ครอบคลุมหุ้นพื้นฐานดีสภาพคล่องสูง 20 ตัว ใน SET50 
อย่างไรก็ตาม DW จะมีความเสี่ยงสูงกว่าหุ้นทั่วไป นักลงทุนควรศึกษาข้อมูลของ DW ให้เข้าใจอย่างถ่องแท้ก่อน ถ้ายังไม่เข้าใจอย่างลึกซึ้ง ไม่แนะนำให้รีบลงทุน
น.ส.นฤมล กล่าวว่า ขณะนี้มีบริษัทหลักทรัพย์จัดการกองทุนรวม (บลจ.) 45 แห่ง เชิญเคจีไอร่วมก่อตั้งกองทุน ETF กองใหม่ เช่น ETF อ้างอิงดัชนีหุ้นต่างประเทศและทองคำ รวมถึง KGI เตรียมออกหุ้นกู้อนุพันธ์วงเงินรวม 500 ล้านบาท